বহুজাতিক কোম্পানি
বহুজাতিক কোম্পানি (ইংরেজি: multinational corporation) বা মাল্টিন্যাশনাল কোম্পানি হলো এমন একটি কর্পোরেট সংগঠন যেটি তাদের নিজের দেশের বাইরেও এক বা একাধিক দেশে পণ্য ও সেবা উৎপাদন পরিচালনা করে। ব্ল্যাকের আইন অবিধান অনুযায়ী, কোন কোম্পানি বা গ্রুপ যদি দেশের বাইরে থেকে তাদের মোট লভ্যাংশের ২৫% অর্জন করে তবে তাকে বহুজাতিক কোম্পানি বলা যায়। বহুজাতিক কোম্পানিকে মাল্টিন্যাশনাল কর্পোরেশন, মাল্টিন্যাশনাল বা বহুজাতিক এন্টারপ্রাইজ, ট্রান্সন্যাশনাল এন্টারপ্রাইজ, আন্তর্জাতিক কোম্পানি, ইন্টারন্যাশনাল কর্পোরেশন ইত্যাদি বলেও অভিহিত করা যায়। তবে বহুজাতিক কোম্পানি ও আন্তর্জাতিক কোম্পানির মধ্যে সুক্ষ কিছু পার্থক্য বিদ্যমান।